18. ΠΡΟΕΔΡΙΚΟ ΔΙΑΤΑΓΜΑ υπ’ αριθ.358 της 6/10 Οκτ. 1986 (ΦΕΚ Α΄158) Καθορισμός αρμοδιοτήτων Υπουργείου Βόρειας Ελλάδας. Βλ. και Π.Δ. 329/18-29 Σεπτ. 1998, ΦΕΚ Α΄ 222, κατωτ. αριθ. 34. Έχοντας υπόψη: 1.Τις διατάξεις του άρθρ.24 παρ.4 εδάφ. πρώτο και δεύτερο του Νόμ.1558/1985 «Κυβέρνηση και Κυβερνητικά Όργανα» (ΦΕΚ 137). 2.Τις γνωμοδοτήσεις του Συμβουλίου της Επικρατείας 561/1986 και 618/1986, με πρόταση του Πρωθυπουργού αποφασίζουμε: Άρθρ.1.-1.Το Υπουργείο Βόρειας Ελλάδας αποτελεί το επιτελικό όργανο για την άσκηση, ενεργοποίηση και εναρμόνιση της Κυβερνητικής πολιτικής στην περιοχή της αρμοδιότητάς του. 2.Ειδικότερα: α.Είναι συναρμόδιο όσον αφορά την κατάρτιση και έγκριση των προγραμμάτων που αφορούν την Βόρεια Ελλάδα και τα οποία εκπονούν οι υπηρεσίες των Υπουργείων, εκτός των Υπουργείων Εθνικής Άμυνας και Δικαιοσύνης, καθώς και οι φορείς του δημοσίου τομέα, εκτός εκείνων που εποπτεύονται από τα προαναφερόμενα δύο Υπουργεία. Εναρμονίζει τα επί μέρους προγράμματα και παρακολουθεί την εφαρμογή τους. β.Συγκεντρώνει, μελετά και γενικά επεξεργάζεται στοιχεία για την κατάρτιση προγραμμάτων, που αφορούν την περιφέρειά του και εκτελεί με βάση τα προγράμματα αυτά τα αντίστοιχα έργα, με σκοπό την ανάπτυξη και αξιοποίηση των πλουτοπαραγωγικών πηγών, την ανάπτυξη της πρωτογενούς και δευτερογενούς παραγωγής και του τουρισμού, την προβολή της εθνικής κληρονομίας και γενικά την προώθηση της οικονομικής, κοινωνικής, πολιτιστικής και πνευματικής ανάπτυξης της περιφέρειάς του. Καταρτίζει, εισηγείται και γνωμοδοτεί για μεσοπρόθεσμα ή μακροχρόνια προγράμματα του βορειοελλαδικού χώρου, προκειμένου να ενταχθούν στα πενταετή προγράμματα ανάπτυξης της χώρας, ύστερα από αμοιβαία ενημέρωση των αρμοδίων Υπουργείων. γ.Αναθέτει την εκπόνηση τοπικών, κλαδικών ειδικών ολοκληρωμένων προγραμμάτων και μελετών στα πλαίσια των αρμοδιοτήτων του, σύμφωνα με την ισχύουσα νομοθεσία. δ.Παρακολουθεί τα προγράμματα των Ευρωπαϊκών Κοινοτήτων στην περιοχή της Βόρειας Ελλάδας και κάθε άλλο θέμα Ευρωπαϊκών Κοινοτήτων που έχει σχέση με την περιοχή αυτή και εισηγείται προγράμματα προς χρηματοδότηση από τις Ευρωπαϊκές Κοινότητες μέσω του Υπουργείου Εθνικής Οικονομίας. ε.Συνεργάζεται με τα ΑΕΙ και ΤΕΙ και τα λοιπά ερευνητικά ιδρύματα για την αξιοποίηση της έρευνας και της επιστημονικής γνώσης στην γενικότερη ανάπτυξη της Βόρειας Ελλάδας. στ.Συμβάλλει και παρακολουθεί τη δημιουργική ανάπτυξη των κοινωνικών και οικονομικών θεσμών που προωθούν τη λαϊκή συμμετοχή και εκπροσώπηση. ζ.Μεριμνά για την οικονομική, κοινωνική, πολιτιστική και γεωγραφική επανένταξη των παλινοστούντων αποδήμων. η.Αναπτύσει σχέσεις με οργανώσεις ομογενών που έλκουν την καταγωγή τους από τη Βόρεια Ελλάδα. Αξιοποιεί τις σχέσεις αυτές για την παροχή ενημέρωσης και προώθησης γενικότερων εθνικών και οικονομικών επιλογών. θ.Αναδεικνύει και προβάλλει την βορειοελλαδίτικη πολιτιστική παράδοση και κληρονομιά, όπως διαμορφώθηκε από τους αρχαιότατους χρόνους μέχρι σήμερα, ως αδιάσπαστο μέρος του ελληνικού πολιτισμού, εποπτεύει και ελέγχει την εξέλιξη του προγράμματος έργων, πολιτιστικής ανάπτυξης στη Βόρεια Ελλάδα και εισηγείται την τροποποίησή του. Καταρτίζει προγράμματα πολιτιστικών δραστηριοτήτων και έργων στη Βόρεια Ελλάδα, μέσα στα πλαίσια της πολιτιστικής πολιτικής του Υπουργείου Πολιτισμού. ι.Από τις αρμοδιότητες της παρ.1 του άρθρ.1 του Π.Δ.140/1983 (ΦΕΚ 61) ασκεί τις ακόλουθες: Παρακολουθεί την εφαρμογή της Κυβερνητικής πολιτικής για τη νέα γενιά και τον απόδημο Ελληνισμό της περιφέρειας του Υπουργείου Βόρειας Ελλάδας και εκπονεί μελέτες και διεξάγει έρευνες για τον καθορισμό των γενικών επιλογών μέσα στις οποίες οι αρμόδιοι φορείς της περιφέρειας του Υπουργείου Βόρειας Ελλάδας εφαρμόζουν την Κυβερνητική Πολιτική για τη νέα γενιά σε συνεργασία με τις υπηρεσίες της Γενικής Γραμματείας Νέας Γενιάς του Υπουργείου Πολιτισμού. ια.Παρακολουθεί και ελέγχει την εφαρμογή των διατάξεων για την προστασία του περιβάλλοντος και της ποιότητας της ζωής στην περιοχή της αρμοδιότητάς του. ιβ.Μελετά και εισηγείται στην Κυβέρνηση, τον Πρωθυπουργό και τα συλλογικά κυβερνητικά όργανα τα αναγκαία θεσμικά και άλλα μέτρα για την αντιμετώπιση και επίλυση των προβλημάτων που συνδέονται με το χώρο της Βόρειας Ελλάδας, με σκοπό την ασφάλεια της περιφέρειας και την ισσορόπηση με τις υπόλοιπες περιοχές της χώρας οικονομική κοινωνική, πνευματική και πολιτιστική ανάπτυξή της. ιγ.Συντονίζει τη δράση των αρμόδιων υπηρεσιών για την προστασία και την ασφάλεια του βορειοελλαδίτικου χώρου σε συνεργασία με τα αντίστοιχα καθ’ ύλην Υπουργεία. ιδ.Ενημερώνει στην περιοχή της αρμοδιότητάς του τα κρατικά μέσα μαζικής ενημέρωσης και συνεργάζεται με αυτά. ιε.Μελετά, σχεδιάζει και εισηγείται στην Κυβέρνηση, τον Πρωθυπουργό και τα άλλα αρμόδια συλλογικά κυβερνητικά όργανα ή τους αρμόδιους καθ’ ύλην Υπουργούς νέες μεθόδους οργάνωσης της δημόσιας διοίκησης προσαρμοσμένες στις ιδιαιτερότητες του βορειοελλαδίτικου χώρου. (Αντί για τη σελ.73(β)  Σελ.73(γ) Τεύχος 1342 Σελ. 29 Υπουργείο Μεκεδονίας-Θράκης 2.Β.α.18 ιστ.Αξιολογεί με βάση τα στοιχεία και τα συμπεράσματα των προκαταρκτικών μελετών, τα προς εκτέλεση έργα, στην περιοχή της Βόρειας Ελλάδας. ζ.Καταρτίζει σχέδια χρονικού προγραμματισμού εκτέλεσης κάθε φάσης των έργων (οριστική μελέτη, απαλλοτρίωση, κατασκευή) και της σύνθεσής τους, για την κατάρτιση μακροπρόθεσμων και ετήσιων προγραμμάτων. Συνεργάζεται με άλλους φορείς για την κατάρτιση και έγκριση των προγραμμάτων κατασκευής και συντηρήσεως συγκοινωνιακών και υδραυλικών έργων. Μεριμνά για την αναθεώρηση των προγραμμάτων αυτών και για την εναρμόνιση και το συντονισμό τους προς τα προγράμματα συναφών έργων άλλων φορέων. ιη.Παρακολουθεί και συντονίζει τη διαδικασία απαλλοτριώσεως για τα προς εκτέλεση έργα με σκοπό το χρονικό προγραμματισμό των κατασκευών τους. ιθ.Μεριμνά μετά την έγκριση των ετήσιων προγραμμάτων για την εξασφάλιση χρηματοδότησης των έργων και των μελετών που περιλαμβάνονται σ’ αυτά και παρακολουθεί τη διάθεση των δαπανών. κ.Παρακολουθεί την πορεία εκπόνησης των μελετών και εκτέλεσης των έργων και συγκεντρώνει τα σχετικά στοιχεία. Διατυπώνει προτάσεις για τις αναγκαίες κατ’ έτος πιστώσεις των εκτελουμένων έργων και των εκπονούμενων μελετών και εισηγείται την ενδεδειγμένη αναθεώρηση του εκτελούμενου προγράμματος. Συντάσσει απολογισμούς της εξέλιξης του προγράμματος. κα.Εξειδικεύει και προσαρμόζει τα μέτρα αγροτικής πολιτικής, με σκοπό να αξιοποιηθούν οι δυνατότητες και ιδιαιτερότητες της Βόρειας Ελλάδας. κβ.Παρακολουθεί και συντονίζει τη δράση των συνεταιριστικών οργανώσεων, με κύριο στόχο την προώθηση πρότυπων συνεταιριστικών δραστηριοτήτων. κγ.Αξιοποιεί τα τοπικά μέσα μαζικής ενημέρωσης για την παροχή πληροφόρησης και ενημέρωσης του αγροτικού πληθυσμού. κδ.Συντονίζει τις περιφερειακές υπηρεσίες Δημοσίων Έργων που βρίσκονται στην Βόρεια Ελλάδα, συμβάλλει στην κατάρτιση των προγραμμάτων κατασκευής όλων των έργων στον βορειοελλαδικό χώρο και διατυπώνει προτάσεις για τις αναγκαίες κατ’ έτος πιστώσεις των εκτελουμένων έργων και εκπονούμενων μελετών. 3.Οι αρμοδιότητες της προηγούμενης παραγράφου ασκούνται χωρίς να παραβλάπτονται εκείνες των περιφερειακών κρατικών οργάνων, και ιδίως των νομαρχών, ή οι αρμοδιότητες ελέγχου των κεντρικών οργάνων των καθ’ ύλην αρμόδιων Υπουργείων πάνω στα όργανα αυτά. Σελ.74(γ) Τεύχος 1342 Σελ. 30 Όλες όμως οι περιφερειακές υπηρεσίες των Υπουργείων (εκτός από αυτές των Υπουργείων Εθνικής Άμυνας και Δικαιοσύνης) και τα νομικά πρόσωπα του δημοσίου τομέα ή ιδιωτικού δικαίου που εποπτεύονται από το Κράτος εκτός από αυτά που εποπτεύονται από τα πιο πάνω Υπουργεία και εδρεύουν στην περιοχή της εδαφικής αρμοδιότητας του Υπουργείου Βόρειας Ελλάδας υποχρεούνται να υποβάλλουν σ’ αυτό κάθε μελέτη ή πρόγραμμα που σύμφωνα με τις οικείες διατάξεις των οργανισμών των αντίστοιχων Υπουργείων και των παραπάνω νομικών προσώπων υποβάλλουν σ’ αυτά. Άρθρ.2.-Οι παρακάτω αρμοδιότητες των Υπουργείων Εθνικής Οικονομίας, Εθνικής Παιδείας και Θρησκευμάτων, Πολιτισμού, Περιβάλλοντος, Χωροταξίας και Δημοσίων Έργων, Βιομηχανίας, Ενέργειας και Τεχνολογίας και Εμπορίου, όπως προβλέπονται από την κείμενη νομοθεσία περιέρχονται στο Υπουργείο Βόρειας Ελλάδας εφ’ όσον έχουν ως αντικείμενο τη ρύθμιση θεμάτων που αφορούν στην περιοχή της αρμοδιότητάς του. α.Από το Υπουργείο Εθνικής Οικονομίας. αα.Από τις αρμοδιότητες του άρθρ.39 παρ.2, α και β του Π.Δ.816/1977 (ΦΕΚ 261) ασκεί τις ακόλουθες, σε συναρμοδιότητα με το Υπουργείο Εθνικής Οικονομίας: Τη χάραξη της πολιτικής σε θέματα ανάπτυξης της περιφέρειας του Υπουργείου Βόρειας Ελλάδας και την κατάρτιση των προγραμμάτων οικονομικής και κοινωνικής ανάπτυξής της. ββ.Από τις αρμοδιότητες του άρθρ.40 παρ.2 του Π.Δ.816/1977 ασκεί τις ακόλουθες: Την παρακολούθηση και το συντονισμό της εκτέλεσης των έργων, που είναι ενταγμένα στα προγράμματα της περιφέρειάς του. γγ.Η σύσταση και η συγκρότηση περιφερειακών γνωμοδοτικών επιτροπών του άρθρ.8 του Νόμ.1262/1982 (ΦΕΚ 70) όπως τροποποιήθηκε με το άρθρ.33 παρ.1 του Νόμ.1563/1985 (ΦΕΚ 151) για το χώρο της αρμοδιότητάς του σε συναρμοδιότητα με το Υπουργείο Εθνικής Οικονομίας 2.Β.α.18 Υπουργείο Μεκεδονίας-Θράκης δδ.Η έγκριση της υπαγωγής παραγωγικών επενδύσεων στους αναπτυξιακούς Νόμ.1262/82 και 1360/1983 (ΦΕΚ 65) καθώς και της επιδότησης και επιχορήγησής τους, σε συναρμοδιότητα με το Υπουργείο Εθνικής Οικονομίας. εε.Η εποπτεία επί του ΕΟΤ σε ότι αφορά την παροχή κατευθύνσεων και οδηγιών για την εκπόνηση προγραμμάτων της αρμοδιότητάς τους καθώς και ο έλεγχος και η παρακολούθηση εφαρμογής των προγραμμάτων αυτών (άρθρ.4 παρ.13δ Π.Δ.431/1985 (ΦΕΚ 149). β.Από το Υπουργείο Εθνικής Παιδείας και Θρησκευμάτων. αα.Από τις αρμοδιότητες του άρθρ.18 παρ.2 εδάφ.γ και 36 παρ.1 εδάφ.β του Π.Δ.147/1976 (ΦΕΚ 56) ασκεί τις ακόλουθες: Την οργάνωση γυμναστικών, αθλητικών, δραστηριοτήτων και αθλητικών εκδηλώσεων στην περιφέρεια της Βόρειας Ελλάδας και τη διακίνηση, με δανεισμό, εκπαιδευτικών ταινιών. ββ.Από τις αρμοδιότητες του άρθρ.10 παρ.1 και 2 του Νόμ.817/1978 (ΦΕΚ 170) ασκεί τις ακόλουθες: Τη μέριμνα για τη βράβευση μαθητικών λογοτεχνικών έργων και την πραγματοποίηση πολιτιστικών εκδηλώσεων στα σχολεία της περιφέρειας του Υπουργείου Βόρειας Ελλάδας. γ.Από το Υπουργείο Πολιτισμού. αα.Η χρηματοδότηση έργων του προγράμματος πολιτιστικής κληρονομιάς. ββ.Η Χρηματοδότηση δραστηριοτήτων και η εκτέλεση έργων πολιτιστικής ανάπτυξης. γγ.Η παρακολούθηση, μελέτη και λήψη μέτρων για την προώθηση των ζητημάτων που αναφέρονται στην καλλιέργεια των ελληνικών γραμμάτων και μέσω αυτών στην πολιτιστική ανάπτυξη των κατοίκων της περιοχής Βόρειας Ελλάδας. Η ενθάρρυνση της ανάπτυξης των ελληνικών γραμμάτων στην περιοχή αυτή με βραβεύσεις, χορηγίες και άλλα μέσα (άρθρ.18 παρ.2 εδάφ.α περίπτ.αα και γγ του Π.Δ.941/1977 ΦΕΚ 320). δδ.Η παρακολούθηση, μελέτη και λήψη μέτρων για την προώθηση γενικά των θεμάτων που αναφέρονται στην ενίσχυση και ανάπτυξη των καλών τεχνών στην περιοχή Βόρειας Ελλάδας με την άσκηση των αρμοδιοτήτων που προβλέπονται στις διατάξεις του άρθρ.19 παρ.2 εδάφ.α (περιπτ.αα, ββ, γγ, δδ, ζζ, ηη, θθ), εδάφ.γ (περιπτ.αα, ββ, γγ, δδ, εε, θθ και ιαια), εδάφ.δ (περιπτ.αα, ββ, γγ και δδ) του Π.Δ.941/1977 σε συναρμοδιότητα με το Υπουργείο Πολιτισμού. εε.Η συγκέντρωση, διατήρηση και προβολή γενικά των στοιχείων λαϊκού πολιτισμού της παραπάνω περιοχής με την άσκηση των αρμοδιοτήτων που προβλέπονται στις διατάξεις του άρθρ.20 παρ.2 εδάφ.α και β (περιπτ.αα, ββ, δδ, εε) του Π.Δ.941/1977 σε συναρμοδιότητα με το Υπουργείο Πολιτισμού. στστ.Η εποπτεία του Λαογραφικού και Εθνολογικού Μουσείου Μακεδονίας (Ν.Δ.406/1970 άρθρ.1 παρ.2, ΦΕΚ 9). ζζ.Η μελέτη, οργάνωση και εποπτεία εκθέσεων και πολιτιστικών εκδηλώσεων με την άσκηση των αρμοδιοτήτων που προβλέπονται στο άρθρ.21 παρ.2 εδάφ.β (περιπτ.ββ, γγ, δδ) και εδάφ.γ (περιπτ.ββ και γγ) του Π.Δ.941/1977 σε συναρμοδιότητα με το Υπουργείο Πολιτισμού. ηη.Από τις αρμοδιότητες του άρθρ.22 παρ.2 εδάφ.α (περιπτ.αα, ββ, γγ και δδ) και εδάφ.β (περιπτ.αα και γγ) του Π.Δ.941/1977 ασκεί τις ακόλουθες σε συναρμοδιότητα με το Υπουργείο Πολιτισμού: Την εποπτεία και την ηθική και υλική συμπαράσταση στα ιδρύματα και πνευματικά κέντρα που εδρεύουν μέσα στην περιφέρεια του Υπουργείου Βόρειας Ελλάδας. θθ.Η εποπτεία και η ηθική και υλική συμπαράσταση στα πολιτιστικά σωματεία της Βόρειας Ελλάδας. ιι.Η μελέτη, οργάνωση και εποπτεία ως και η ηθική ή οικονομική ενίσχυση συνεδρίων, διεθνών ή μη και συναφών προς αυτά εκδηλώσεων ήτοι σεμιναρίων, συμποσίων και διαλέξεων, που συγκαλούνται στην περιφέρεια του Υπουργείου Βόρειας Ελλάδας, με την άσκηση των αρμοδιοτήτων που προβλέπονται στο άρθρ.22 παρ.2 εδάφ.γ (περιπτ.αα, ββ, δδ, εε, στστ, ζζ, ηη, θθ, και ιι) του Π.Δ.941/1977 σε συναρμοδιότητα με το Υπουργείο Πολιτισμού. ιαια.Η εποπτεία των κάθε είδους αθλητικών δραστηριοτήτων κλασσικού αθλητισμού και η ευθύνη για την ανάπτυξη αυτού στην περιοχή της Βόρειας Ελλάδας σε συνεργασία και με την παροχή των αναγκαίων διευκολύνσεων από τη Γενική Γραμματεία Αθλητισμού για την υλοποίηση των σχετικών προγραμμάτων σύμφωνα με τις ειδικότερες διατάξεις των άρθρ.1,3,4,5,6 και 7 του Π.Δ.77/1985 (ΦΕΚ 28). δ.Από το Υπουργείο Περιβάλλοντος, Χωροταξίας και Δημοσίων Έργων. αα.Από τις αρμοδιότητες του άρθρ.4 παρ.1 και 2 του Νόμ.1577/1985 (ΦΕΚ 210) ασκεί τις ακόλουθες: Το χαρακτηρισμό κτιρίων ως διατηρητέων ή οικισμών ή τμημάτων αυτών ως παραδοσιακών λόγω του ιδιαίτερου ιστορικού, λαογραφικού, πολεοδομικού, αισθητικού και αρχιτεκτονικού χαρακτήρα τους και τη θέσπιση όρων και περιορισμών δόμησής τους. ββ.Από τις αρμοδιότητες του άρθρ.4 παρ.3 του Νόμ.1577/1985 ασκεί τις ακόλουθες: Την αναστολή σε οικισμούς ή περιοχές τους κάθε εργασίας ανέγερσης νέων κτιρίων, κατεδάφισης ή επισκευής προσθήκης, αλλαγής εξωτερικής εμφάνισης υφισταμένων κτιρίων καθώς και κάθε εργασίας υποδομής του οικισμού, όταν πρόκειται να συνταχθεί οριστική πολεοδομική μελέτη ή και ειδικός κανονισμός δόμησης. γγ.Ο χαρακτηρισμός τόπων που παρουσιάζουν ιδιαίτερο φυσικό κάλλος, ο καθορισμός όρων και περιορισμών δόμησής τους και η έγκριση για ανέγερση οικοδομημάτων στους τόπους αυτούς, με εξαίρεση τους ιστορικούς και τους αρχαιολογικούς (άρθρ.1 παρ.1 και 2 του Νόμ.1469/1950 (ΦΕΚ 169/ και άρθρ.1 περιπτ.α και β του Π.Δ.161/1984 (ΦΕΚ 54). (Μετά τη σελ.74(β) Σελ.75(α) Τεύχος ΙΑ–3-1 Σελ.17 Υπουργείο Μεκεδονίας-Θράκης 2.Β.α.18 δδ.Η προστασία των τόπων που χαρακτηρίζονται ή έχουν χαρακτηρισθεί ήδη από το Υπουργείο Πολιτισμού ως ιστορικών, καθώς και ο ορισμός όρων και περιορισμών δόμησης αυτών (άρθρ.1 περίπτ.γ του Π.Δ.161/1984). εε.Η εποπτεία και ο έλεγχος του Οργανισμού Αποχέτευσης Θεσσαλονίκης (Ο.Α.Θ.) (Ν.Δ.787/1970 άρθρ.1 παρ.1 ΦΕΚ 292) και του Οργανισμού Ύδρευσης Θεσσαλονίκης (Ο.Υ.Θ.) Α.Ν.1563/1939 άρθρ.1 παρ.1 (ΦΕΚ 15). ε.Από το Υπουργείο Βιομηχανίας, Ενέργειας και Τεχνολογίας. αα.Η κατάρτιση στα πλαίσια της πολιτικής του Υπουργείου Βιομηχανίας, Ενέργειας και Τεχνολογίας ειδικοτέρων για την περιφέρεια του μελετών και προγραμμάτων για την βιομηχανική, βιοτεχνική, μεταλλευτική και ενεργειακή δραστηριότητα, προς επίτευξη ευνοϊκότερων συνθηκών ανάπτυξης και δραστηριοτήτων αυτών και η μέριμνα για την λήψη των κατάλληλων μέτρων για την υλοποίηση των επιδιωκώμενων σκοπών (άρθρ.29 παρ.2 περίπτ.α εδάφιο πρώτο του Π.Δ.238/1979 (ΦΕΚ 66). ββ.Η έγκριση σύμφωνα με το άρθρ.6 παρ.1 του Νόμ.1514/1985 (ΦΕΚ 13) από κοινού με το Υπουργείο Βιομηχανίας, Ενέργειας και Τεχνολογίας της εκτέλεσης προγραμμάτων, έργων και μελετών ή προμήθεια οργάνων και γενικά εξοπλισμού, η εγκατάσταση και λειτουργία αυτών καθώς και η μελέτη και η εκτέλεση δημοσίων έργων, που γίνονται στα πλαίσια του προγράμματος ανάπτυξης, έρευνας και τεχνολογίας, με απευθείας ανάθεση, κατ’ εξαίρεση από τις ισχύουσες διατάξεις για το δημόσιο λογιστικό, τις κρατικές προμήθειες, την ανάθεση μελετών, την εκτέλεση δημοσίων έργων και από κάθε άλλη γενική ή ειδική σχετική διάταξη, εφόσον το αντικείμενο δεν υπερβαίνει κάθε φορά το ποσό των 15.000.000 δραχμ. ή το εκάστοτε οριζόμενο με τις προβλεπόμενες από το τελευταίο εδάφιο της προαναφερόμενης διάταξης υπουργικές αποφάσεις. γγ.Η οργάνωση συνεδρίων, θετικών, τεχνικών και ιατρικών επιστημών που υπάγονται στο χώρο της Β. Ελλάδας σε συναρμοδιότητα με το Υπουργείο Βιομηχανίας, Ενέργειας και Τεχνολογίας (άρθρ.1 του Π.Δ.44/1983, ΦΕΚ 24). στ.Από το Υπουργείο Εμπορίου. Σελ.76(α) Τεύχος ΙΑ–3-1 Σελ.18 Από τις αρμοδιότητες του άρθρ.9 παρ.2α περιπτ.2 και 7 του Π.Δ.607/1976 (ΦΕΚ 224) ασκεί τις ακόλουθες: Τη μέριμνα για την οργάνωση εκθέσεων γεωργικών και μεταποιητικών προϊόντων Βόρειας Ελλάδας, πέρα από αυτές που οργανώνονται στα πλαίσια της Διεθνούς Έκθεσης Θεσσαλονίκης. Άρθρ.3.-Όπου στις κείμενες διατάξεις για θέματα αρμοδιοτήτων που μεταφέρονται στο Υπουργείο Βόρειας Ελλάδας, σύμφωνα με το προηγούμενο άρθρο, αναφέρεται Υπουργός ή όργανα Υπουργείου, νοείται εφεξής ο Υπουργός Βόρειας Ελλάδας ή τα όργανα του Υπουργείου αυτού στα οποία μεταφέρθηκαν οι αντίστοιχες αρμοδιότητες. Άρθρ.4.-Το Υπουργείο Βόρειας Ελλάδας διατηρεί κάθε άλλη αρμοδιότητα που ανήκει σ’ αυτό σύμφωνα με την κείμενη νομοθεσία. Άρθρ.5.-Για όσες από τις αρμοδιότητες που μεταφέρονται με το άρθρ.2 στο Υπουργείο Βόρειας Ελλάδας δεν υπάρχουν αντίστοιχες υπηρεσίες σε αυτό, εξακολουθούν να ασκούνται από τις μέχρι σήμερα αρμόδιες υπηρεσίες έως ότου δημοσιευθεί η πράξη σύστασης της οικείας υπηρεσίας ή ο Οργανισμός του Υπουργείου. Άρθρ.6.-1.Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται διαφορετικά στο παρόν δ/γμα. 2.Οι υποθέσεις που εκκρεμούν κατά την έναρξη ισχύος του παρόντος Π.Δ/τος στα  Υπουργεία, των οποίων αρμοδιότητες μεταφέρονται στο Υπουργείο Βόρειας Ελλάδας, περαιώνονται από τα Υπουργεία αυτά. 2.Β.α.18 Υπουργείο Μεκεδονίας-Θράκης 